Davos
<s>Davos (retoromanski Tavau) je grad od 10,937 stanovnika, na istoku Švicarske u Kantonu Graubünden.</s>

<s>Davos je poznat kao mondeno skijalište i domaćin Svjetskog ekonomskog foruma.</s><s>Većina stanovnika su evangelici koji govore njemački.</s>

<s>Geografske karakteristike</s>

<s>Davos se sastoji od dva naselja Davos-Platz i Davos-Dorf, koja se prostiru u kotlini rijeke Landwasser, na nadmorskoj visini od 1,560 metara.</s>

<s>Historija 
 
Davos se spominje u historijskim dokumentima iz 1160. i 1213. kao naselje Retoromana.</s><s>Nešto kasnije tokom 13. vijeka u Davos doseljavaju ljudi iz gornjeg Valaisa - govornici njemačkog.</s><s>Od 1436. je prijestolnica prohabsburške Lige deset jurisdikcija (Zehngerichtenbund), tako da između 1477. - 1649. i formalno pripada Austrijskom nadvojvodstvu.</s><s>Krajem 19. vijeka (od 1860e) počinje se profilirati kao lječilište, a tokom 20. vijeka izrasta u skijalište i centar zimskih sportova.</s>

<s>Davos je danas poznat kao domaćin Svjetskog ekonomskog foruma, koji se održava svake zime od 1971.</s><s>Na njemu se okuplja plutokratska elita i diskutira o aktualnim političkim, ekonomskim i socijalnim problemima koji tište svijet i načinu da se uklone.</s>

<s>Protivnici globalizacije i ljevičari optužuju taj Forum da je kriv za loše stanje u svijetu, čiji je krajnji rezultat - Kultura Davosa, i gotovo svake godine protestiraju na dan otvorenja skupa.</s>

<s>Gradovi pobratimi</s>

<s>Aspen, Sjedinjene Američke Države 
  Chamonix-Mont-Blanc, Francuska 
  Sanada, Nagano, Japan 
  Queenstown, Novi Zeland</s>

<s>Izvori</s>

<s>Vanjske veze</s>

<s>Gemeinde Davos (službene stranice)</s>

<s>Gradovi u Švicarskoj</s>

